“คลัง” จ่อชงครม.อนุมัติ “บัตรคนจน” รอบใหม่ หวังบรรเทาปัญหาค่าครองชีพสูง
“คลัง” เล็งชงเปิดรับลงทะเบียน “บัตรสวัสดิการแห่งรัฐ” รอบใหม่เข้าครม.สัปดาห์หน้า พร้อมคาดว่าจะเริ่มเปิดลงทะเบียนได้ในช่วงต้นปี 65
“คลัง” เล็งชงเปิดรับลงทะเบียน “บัตรสวัสดิการแห่งรัฐ” รอบใหม่เข้าครม.สัปดาห์หน้า พร้อมคาดว่าจะเริ่มเปิดลงทะเบียนได้ในช่วงต้นปี 65
21 ธ.ค. 2564

นายอาคม เติมพิทยาไพสิฐ รมว.คลัง เปิดเผยว่า กระทรวงการคลัง เตรียมจะเสนอให้ที่ประชุมคณะรัฐมนตรี (ครม.) สัปดาห์หน้า พิจารณาเห็นชอบโครงการบัตรสวัสดิการแห่งรัฐรอบใหม่ ซึ่งคาดว่าจะเริ่มเปิดลงทะเบียนได้ในช่วงต้นปี 65
โดยก่อนหน้านี้ รมว.คลัง ระบุว่า การเปิดลงทะเบียนบัตรสวัสดิการแห่งรัฐรอบใหม่นี้ เพื่อช่วยบรรเทาผลกระทบให้ประชาชนจากปัญหาค่าครองชีพที่สูงขึ้น รวมทั้งจะช่วยเพิ่มกำลังซื้อของประชาชนอย่างต่อเนื่อง ซึ่งเป็นการเยียวยาประชาชนที่ได้รับผลกระทบจากวิกฤตโควิด-19